ROMÂNIA                                  			
     JUDEŢUL IAŞI                                                    		 
MUNICIPIUL PAŞCANI                 
  CONSILIUL LOCAL                             

	
HOTĂRÂREA NR. 102
Din  data de 31.05.2013

privind scutirea la plata accesoriilor aferente impozitului pe clădiri şi impozitului pe teren, datorate bugetului local de Anghel Elena şi Ghioc Rodica

	Consiliul Local al Municipiului Paşcani, judetul Iaşi:
Având în vedere prevederile art. 125 din O.G. nr. 92/2003 privind Codul de procedură fiscală, republicată cu modificările şi completările ulterioare;
           Având în vedere prevederile art. 286 din Legea nr. 571/2003 privind Codul fiscal, cu modificările şi completările ulterioare;
           Având în vedere H.G. nr. 44/22.01.2004 pentru aprobarea Normelor metodologice de aplicare a Legii nr. 571/2003 privind Codul fiscal, cu modificările şi completările ulterioare;
           Având în vedere prevederile Legii nr. 215/2001,  privind administraţia publică locala, republicată,  cu modificările şi completările ulterioare;
	Având în vedere cererea depusă de Anghel Elena şi Ghioc Rodica, înregistrată la Primăria municipiului Pașcani cu nr. 8016/19.04.2013,  prin care solicită scutirea la plata accesoriilor aferente impozitului pe clădiri şi impozitului pe teren datorate bugetului local;
	Având in vedere propunerea Primarului municipiului Paşcani, în calitate de iniţiator al proiectului de hotărâre şi expunerea de motive a iniţiatorului înregistrată sub nr.                                                    8474/29.04.2013;
Având în vedere Raportul de specialitate întocmit de Direcţia economică, Serviciul Taxe şi Impozite Locale înregistrat sub nr. 8475/29.04.2013;
	Având în vedere următoarele avize ale comisiilor de specialitate din cadrul Consiliului Local al municipiului Paşcani:
-	Avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri, programe europene, atragere de fonduri structurale şi relaţii externe, înregistrat sub nr. 750/30.05.2013;      
-	Avizul Comisiei juridică, ordine publică, drepturile omului şi libertăţi cetăţeneşti înregistrat sub nr. 798/30.05.2013;
     	În temeiul art. 45 alin. (1) din Legea nr. 215/ 2001 privind administraţia publică locala, republicată, cu modificările şi completările ulterioare, 

H O T Ă R Ă Ş T E :

	Art.1. (1) Se aprobă scutirea la plata accesoriilor în sumă de 3.002,56 lei aferente impozitului pe clădiri şi impozitului pe teren, datorate bugetului local la data de 19.04.2013 de către Anghel Elena şi Ghioc Rodica, în condiţiile achitării integrale a creanţelor principale în sumă de 2.114,53 lei datorate la data depunerii cererii, în termen de 5 zile lucrătoare de la data comunicării prezentei hotărâri.

	(2) Scutirea  la plata majorărilor de întârziere  se acorda o singura data, in conditiile prevazute la aliniatul (1).
                 
Art.2. Serviciul Administraţie Publică va comunica în copie prezenta hotărâre :
•	Instituţiei Prefectului judeţului Iaşi;
•	Primarului municipiului Paşcani;
•	Direcţiei economice;
•	Serviciului  Taxe si Impozite Locale;
•	Doamnei Anghel Elena;
•	Doamnei Ghioc Rodica.

PREŞEDINTE DE ŞEDINŢĂ ,                                      Contrasemnează pentru  legalitate
         Consilier,				                           SECRETARUL MUNICIPIULUI ,
               AXINTE VASILE                                                      Cons. Jr.   MIRCEA ZUZAN